สวัสดีค่ะ คือหนูเริ่มมีประจำเดือนวันที่ 19 กันยายน มาน้อยค่ะเป็นสีนํ้าตาลมาน้อบจนถึงวันที่21จึงตรวจครรภ์ดูแต่ขึ้นแค่ 1 ขีด แล้วก็เป็นประจำเดือยมาเรื่อยๆ ค่ะ ตั้งแต่วันที่19-วันนี้วันที่30ก็ยังมีเลือดไหลอยู่ค่ะแต่เริ่มเปลี่ยนเป็นสีแดง แต่มาปริมาณไม่มากค่ะมาน้อยกระปิดกระปรอยบางวันก็มากขึ้นนิดหน่อย อันตรายไหมคะ หรือยังเสี่ยงท้องอยู่หรือเปล่า มีอาการท้องร้องโครกคราก เวียนหัว เรอบ่อย ตดบ่อยค่ะ ปล.ประจำเดือนเดือนที่แล้วมาวันที่19ตุลาคมค่ะ
สวัสดีค่ะอาการที่ประจำเดือนมานานกว่าปกติ คืออาการเลือดออกทางช่องคลอดที่ผิดไปจากประจำเดือนปกติซึ่งเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกวิธี การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ ในมดลูกหรือปากมดลูก การตั้งครรภ์ผิดปกติ เป็นต้นหากยังมีอาการเลือดออกทางช่องคลอดอยู่ หรือมีอาการหน้ามืด วิงเวียนศีรษะ ควรปรึกษาแพทย์เพื่อรับการตรวจร่างกาย ตรวจภายใน และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ